Jorun Erdal

Jorun Irene Erdal (født 1963) er en norsk sanger og teaterartist. Hennes foreldre er fra Oppstryn i Stryn, Sogn og Fjordane, og hun har selv bodd der siden 12-årsalderen. Hun bodde sine første år på Snarøya i Bærum.

Jorun Erdal startet sin musikalske karriere på turné med bandet Ice i tre år. Da var stemmen hennes utslitt, og hun bestemte seg for å studere økonomi.

Hun ble engasjert som backing-vokalist for revy-duoen Hege Schøyen og Øivind Blunck. Etter sju år sto hun med om lag 850 opptredener for dem I deres show Bare gode venner og Fast følge. 
I de senere år har hun blitt involvert I mange sommer-revyer samt en del juleturneer.

I 1993/1994 fikk hun en hit med «Paparazzi Mama», en coverversjon i dance-pop av «Mercedes Benz».
Siden 1999 har hun vært involvert i Melodi Grand Prix, som dommer i 1999, og deltaker i 2000, 2005 og 2006. I 2000 tok hun fjerdeplass med «Another You» og i 2005 andreplass med «I Am Rock 'n' Roll».
I Melodi Grand Prix 2006 deltok hun med en ABBA-liknende slagerlåt «Lost and Found», i duett med Geir Rønning. Duoen gikk rett til Oslo-finalen etter semifinalen i Alta. I finalen ble de stemt fram til superfinale, og endte til slutt på fjerdeplass.

Etter en drastisk vektreduksjon har stemmen hennes blitt rikere, fyldigere og modnere, samtidig som hennes kondisjon og stemmekraft har økt ytterligere.

I 2007 varslet hun at hun ville trappe ned artistkarrieren og satse på andre prosjekter. Hun fikk drosjeløyve i Oppstryn og startet som drosjesjåfør i hjembygden, noe hun begrunnet med at hun ønsket å være mest mulig hjemme.

I 2017 registrerte hun bedriften Joruns Fotterapi AS i Stryn, hvor hun selv praktiserer som autorisert fotterapeut.

 Diskografi  
Album
 World Music (1992), med Jeff Baker
Singler
 (Everybody) Tekkoragga (1992), med Jeff Baker
 Reggae Music (1992), med Jeff Baker
 Mercedes Benz (1994)
 Verdens beste damer (1995)
 Golden Girls (verdens beste damer) (1996)
 I Was Made for Loving You (1997), med Big John
 I've Got This Feeling (1998), med Two Gee's
 Another You (2000)
 Lost and Found (2006, med Geir Rønning)
 Hvor lenge vil du gjemme deg? (2006), med Raballder Håndballklubb
 Deltar på 
 Yankee: Out of the Fryin' Pan (1991)
 EVA Records: Absolute Music 6 (1992)
 Funhouse: Big (1993)
 Teencats: Footstompin' (1993)
 Oceans Apart: Blue Line (1993)
 Mega Records: Reggae Music (1993)
 Vagabond: Vagabond (1994)
 Diva: Stand and Deliver (1995)
 V.I.B.E. ft. Christine Meyer: Whenever the Rain Falls (1996)
 Hype ft. Miss Linda: Set U Free (1996)
 Carola: Dreamer (1997)
 Brødrene Dal: Brødrene Dal på vikingtokt (1997)
 Creation: Vibes (1997)
 Trøste & Bære: Kjøp kanin (1998)
 Gisle Kverndokk & Øystein Wiik: Songs from Sophie's World the Musical (1998)
 Fridtjof: Fridtjofs helaften (1999)
 Finn Eriksen: Fred på jord (1999)
 Jul i Blåfjell: Jul i Blåfjell (1999)
 Rolf Graf: Oddity To Acceptance (2001)
 Finn Kalvik: Klassisk Kalvik (2002)
 Dag Kolsrud, Espen B & Gatas Parlament: Pokal'n hjem (2002)
 Great Garlic Girls: High Energy (2002)
 Lava: Polarity (2003)
 Anne Marie Kvien: Håp (2003)
 Min bror bjørnen: Min bror bjørnen (2003)
 Finn Kalvik: Dagdrivernotater (2004)
 Øivind Elgenes: The Way Life Goes (2004)
 Re-Pita: Re-Play – Re-Pita Mania 2 (2004)
 Melodi Grand Prix: Melodi Grand Prix 2005 (2005)
 Bonnier Music: Bodywork V – 33 Hit-Tracks to Pump Your Body (2005)
 Norsk fakta: Våre beste viser og barnesanger (2005)
 Melodi Grand Prix: Melodi Grand Prix 2006 (2006)
 Bjørn Jørgensen Big Band: A Tribute to Frank Sinatra – Live from Smuget (2006)
 Finn Kalvik: Komplett klassisk Kalvik (2007)
 Gaute Storaas: Elias og kongeskipet (2007)
 Geir Rønning: Bare du som vet (2008)
 Den lille redningsskøyta Elias: Elias – Alle sangene fra filmene og TV-serien (2010)
 Rolf Graf: From Past to Present – The Best of Rolf Graf (2012)
 Finn Kalvik: Sommersangeren (2012)
 Finn Kalvik: 50 favoritter (2013)
 Big Box: Vålerengas sangbok (2014)

 Referanser 

 Eksterne lenker 


Kategori:Norske sangere
Kategori:Deltakere i Melodi Grand Prix
Kategori:Personer fra Bærum kommune